Parchu Bhogi

Parchu Bhogi (Tamil: பார்சு போகி) adalah satu perayaan tradisional yang disambut oleh komuniti Chetti Melaka. Perayaan ini diadakan sehari sebelum Thai Pongalhttps://www.thestartv.com/v/ancestral-prayers-mark-the-start-of-ponggal-for-melaka-s-chetti-community dan merupakan ritual untuk menghormati  nenek moyang yang telah meninggal duniahttps://www.freemalaysiatoday.com/category/leisure/2024/01/15/parchu-bhogi-past-present-and-future-converge-in-time-honoured-ritual/https://museumvolunteersjmm.com/2016/07/25/fruit-parachu-ceremony/. Parchu Bhogi adalah lebih daripada sekadar ritual; ia adalah cara komuniti Chetti Melaka menghubungkan diri dengan masa lalu mereka.https://www.roots.gov.sg/stories-landing/stories/chetti-melaka
Amalan dan tradisi
Persiapan
Persiapan untuk Parchu Bhogi bermula sebulan lebih awal dalam tempoh yang dikenali sebagai “bulan berbunga” (“bulan berbunga-bunga”). Sepanjang bulan ini, keluarga akan membersihkan dan menghias rumah mereka dengan bunga untuk mengundang keberkatan. Menurut kepercayaan, pintu syurga terbuka pada masa ini, membolehkan roh nenek moyang melawat rumah keturunan mereka.
Seminggu sebelum Parchu Bhogi, keluarga akan melawat kubur nenek moyang untuk menyapu dan membersihkannya. Amalan ini adalah tanda penghormatan kepada mereka yang telah pergi.Tradisi ini bukan sahaja menguatkan hubungan kekeluargaan tetapi juga memastikan bahawa identiti unik komuniti Chetti Melaka, yang menggabungkan pengaruh budaya India dan Melayu, terus terpelihara untuk masa depan.
Sambutan Parchu Bhogi
Pada petang Parchu Bhogi, perayaan mencapai kemuncaknya dengan penyediaan 21 jenis hidangan tradisional. Hidangan ini disediakan tanpa merasa, kerana dipercayai bahawa roh nenek moyang hadir semasa penyediaan makanan. Semua makanan diletakkan di atas daun pisang yang disusun secara lawan arah jam di lantai ruang tamu. Persembahan makanan termasuk nasi, sayur-sayuran, daging, ikan, kopi hitam, rokok, teh, manisan, nanas, dan daun sirih.

Ritual dan Upacara
Setelah makanan siap, ahli keluarga berkumpul dalam suasana senyap untuk berdoa dan mengundang nenek moyang menikmati persembahan. Biasanya, lima hingga tujuh daun pisang disusun untuk ritual ini. Selepas doa, duit syiling dibalik untuk menandakan bahawa nenek moyang telah selesai makan. Kemudian, ahli keluarga akan duduk bersama untuk menikmati hidangan tersebut.
Hidangan
Makanan yang disediakan semasa perayaan ini ialahhttps://www.researchgate.net/figure/List-of-food-items-served-as-offerings-during-Bhogi-Parachu-Source-Loh-Velupillay-47_tbl1_354797692:-
 Nasi lemak
 Lauk Pindang
 Udang Goreng
 Timun Santan
 Kacang Goreng Minyak
 Sambal Telur Ikan Parang Masak Belimbing
 Lobak Putih
 Ikan Goreng
 Gulai Kambing
 Kari Ayam
 Terung Ikan Masin
 Kacang Buncis
 Gresik
 Ayam Goreng
 Kambing Goreng
 Kangkung belacan
 Telur masin
 Nenas
Rujukan

Parchu Bhogi 
Kategori:Budaya Chetty
Kategori:Budaya Peranakan
Kategori:Perayaan Januari
Kategori:Budaya Tamil
Kategori:Perayaan di Malaysia
Kategori:Perayaan Tamil
Kategori:Kebudayaan orang Tamil Malaysia
Kategori:Kebudayaan orang India Malaysia